CELEX: C2007/042/69
Language: fi
Date: 2007-02-24 00:00:00
Title: Asia T-409/06: Kanne 21.12.2006 — Sun Sang Kong Yuen Shoes Factory v. neuvosto

24.2.2007   
            
            
               FI
            
            
               Euroopan unionin virallinen lehti
            
            
               C 42/39
            
         Kanne 21.12.2006 — Sun Sang Kong Yuen Shoes Factory v. neuvosto
   (Asia T-409/06)
   (2007/C 42/69)
   Oikeudenkäyntikieli: englanti
   Asianosaiset
   
      Kantaja: Sun Sang Kong Yuen Shoes Factory (Hui Yang) Co., Ltd (Xin Xu, Kiina) (edustajat: solicitor I. MacVay, R. Thompson, QC, ja barrister K. Beal)
   
      Vastaaja: Euroopan unionin neuvosto
   Vaatimukset
   
               —
            
            
               riidanalainen asetus on kumottava siltä osin kuin sitä sovelletaan kantajaan
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on nahkaisten jalkineiden kiinalainen valmistaja ja viejä, vaatii lopullisen polkumyyntitullin käyttöönotosta tiettyjen Kiinan kansantasavallasta ja Vietnamista peräisin olevien sellaisten jalkineiden tuonnissa, joiden päälliset ovat nahkaa, ja kyseisessä tuonnissa käyttöön otetun väliaikaisen tullin lopullisesta kantamisesta 5.10.2006 annetun neuvoston asetuksen (EY) N:o 1472/2006 (1) kumoamista.
   Kantaja vetoaa kanteensa tueksi kuuteen kanneperusteeseen ja väittää seuraavaa:
   
               —
            
            
               riidanalaisessa asetuksessa tehdään ilmeinen arviointivirhe tai sillä rikotaan olennaisia menettelymääräyksiä ja loukataan yhdenvertaisen kohtelun periaatetta, kun siinä ei todeta, että kantaja toimi markkinatalousolosuhteissa (2)
               
            
         
               —
            
            
               kun komissio kieltäytyi myöntämästä kantajalle markkinatalouskohtelua, se rikkoi perusasetuksen 3 artiklaa ja teki ilmeisen arviointivirheen jättäessään ottamatta huomioon sellaisia merkityksellisiä tietoja, jotka koskevat markkinoiden rakennetta ja erityisesti sitä merkittävä asemaa, joka itsenäisillä välittäjillä on kantajan valmistamien tuotteiden toimittamisessa
            
         
               —
            
            
               komissio toimi perusasetuksen 18 artiklan 1 kohdan soveltamisalan ulkopuolella ja loukkasi kantajan puolustautumisoikeuksia
            
         
               —
            
            
               komissio rikkoi perusasetuksen 20 artiklaa, kun se ei ole ilmoittanut kantajalle asianmukaisesti lopullisia toimenpiteitä koskevasta olennaisesta muutoksesta, jota komissio ehdotti 7.7.– 28.7.2006
            
         
               —
            
            
               riidanalaisessa asetuksessa tehdään ilmeinen arviointivirhe sen vahingon laajuuden ja keston osalta, johon asetuksessa nojaudutaan kantajaan sovellettavan polkumyyntitullin käyttöönottamisen perustelemiseksi
            
         
               —
            
            
               riidanalaisella asetuksella rikotaan perusasetuksen 2 artiklan 10 kohtaa siltä osin kuin on kyse tarpeesta tehdä ”tasapuolinen vertailu” vientihinnan ja normaaliarvon välillä polkumyyntimarginaalia arvioitaessa.
            
         
      (1)  EUVL 2006, L 275, s. 1.
   
      (2)  Ks. polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22.12.1995 annetun neuvoston asetuksen (EY) N:o 384/96 (EYVL 1996, L 56, s. 1) 2 artiklan 7 kohdan b ja c alakohta.